hotchpotch/miracl-hf-unified huggingface dataset:
ศัลยศาสตร์
ศัลยศาสตร์ หรือ ศัลยกรรม () เป็นการแพทย์เฉพาะทางที่เกี่ยวข้องกับการใช้หัตถการหรือเครื่องมือในการผ่าตัดเข้าในร่างกายผู้ป่วยเพื่อสืบค้นอาการ และ/หรือรักษาความผิดปกติ เช่น โรค หรือการบาดเจ็บต่าง ๆ เพื่อช่วยในการแก้ไขการทำงานหรือรูปลักษณ์ของร่างกาย หรือด้วยเหตุผลอื่น ๆ เรียกแพทย์ที่ศึกษามาเฉพาะทางศัลยศาสตร์ว่า ศัลยแพทย์ (surgeon)
ศัลยแพทย์ในประเทศไทยต้องสำเร็จการศึกษาแพทยศาสตรบัณฑิต และสำเร็จการศึกษาแพทย์ประจำบ้านด้านศัลยศาสตร์แล้วได้ผ่านการสอบเพื่อวุฒิบัตรและหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขาศัลยศาสตร์ ของแพทยสภา และเป็นสมาชิกของราชวิทยาลัยศัลยแพทย์แห่งประเทศไทย
ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางศัลยศาสตร์ นอกจากศัลยศาสตร์ทั่วไปแล้วยังจำแนกเป็นสาขาย่อยต่าง ๆ ของศัลยศาสตร์ดังต่อไปนี้
Nepenthes × tsangoya
Nepenthes × tsangoya ( ได้ชื่อตาม Peter Tsang) เป็นหม้อข้าวหม้อแกงลิงในเขตร้อนชื้น มันเป็นลูกผสมซ้อนทางธรรมชาติคือ ("N. alata" × "N. merrilliana") × "N. mirabilis".
"N. × tsangoya" ถูกเขียนถึงในหนังสือ "Guide to Nepenthes Hybrids" (1995) แต่การกระจายตัวของพ่อและแม่มีการซ้อนทับกันเพียงแห่งเดียวคือมินดาเนา, ประเทศฟิลิปปินส์
กุมารเวชศาสตร์
กุมารเวชศาสตร์ () เป็นสาขาวิชาหนึ่งของแพทยศาสตร์ที่เกี่ยวข้องกับการดูแลทางการแพทย์แก่ทารก, เด็ก, และวัยรุ่น กล่าวคือตั้งแต่แรกเกิดจนถึงอายุประมาณ 14-18 ปีขึ้นกับเกณฑ์ของแต่ละสถานที่และประเทศ แพทย์ผู้เชี่ยวชาญด้านกุมารเวชศาสตร์จะเรียกว่า กุมารแพทย์ (pediatrician) ซึ่งต้องสำเร็จการศึกษาแพทยศาสตรบัณฑิต และแพทย์ประจำบ้านด้านกุมารเวชศาสตร์ แล้วได้ผ่านการสอบเพื่อวุฒิบัตรและหนังสืออนุมัติเป็นผู้มีความรู้ความชำนาญในการประกอบวิชาชีพเวชกรรม สาขากุมารเวชศาสตร์ ซึ่งในประเทศไทยออกให้โดยแพทยสภา
คำว่า "pediatrics" มาจากรากศัพท์ในภาษากรีก παῖdh "pais" แปลว่าเด็ก และ ἰατρός "iatros" แปลว่าแพทย์หรือผู้รักษา เมื่อรวมกันจึงแปลว่า ผู้ที่รักษาเด็ก
สำหรับในภาษาไทย "กุมาร" หมายถึง เด็กเล็ก ซึ่งมาจากภาษาบาลี หมายถึง "เด็กผู้ชาย" หรือ "บุตรชาย"
ในประเทศไทย แพทยสภาเป็นองค์กรที่ออกวุฒิบัตรแสดงความรู้ความชำนาญในสาขาเฉพาะทางกุมารเวชศาสตร์ โดยจำแนกเป็นสาขาย่อยต่างๆ ของกุมารเวชศาสตร์ดังต่อไปนี้
Nepenthes × truncalata
Nepenthes × truncalata ( เป็นการผสมคำกันระหว่าง "truncata" และ "alata") เป็นลูกผสมทางธรรมชาติระหว่าง "N. alata" และ "N. truncata" เป็นพืชถิ่นเดียวของฟิลิปปินส์เหมือนกับพ่อและแม่ แต่จำกัดการกระจายตัวตามธรรมชาติตามการกระจายตัวของ "N. truncata" ในมินดาเนา
Nepenthes × pangulubauensis
Nepenthes × pangulubauensis ( มาจากภาษาละติน: "pangulubau" = ภูเขา Pangulubau, "-ensis" = จาก) เป็นลูกผสมทางธรรมชาติระหว่าง "N. mikei" และ "N. gymnamphora" (หรือ "N. xiphioides", ขึ้นกับพิจารณาว่าชนิดไหนเด่น) เป็นพืชถิ่นเดียวของประเทศอินโดนีเซีย
Nepenthes × ferrugineomarginata
Nepenthes × ferrugineomarginata ( มาจากภาษาละติน: "ferrugineus" = สีสนิม, "marginatus" = ตรงขอบ) เป็นลูกผสมทางธรรมชาติระหว่าง "N. albomarginata" และ "N. reinwardtiana" ในธรรมชาติมีการกระจายตัวปกคลุมไปทั่วเกาะบอร์เนียวและสุมาตรา ตัวอย่างที่เก็บโดย Shigeo Kurata นั้นเก็บได้ใน Kenukat, จังหวัดกาลีมันตันตะวันตก, ในปี ค.ศ. 1981. และ Kurata ก็จัดจำแนกลูกผสมนี้ในปีถัดมา
"N. × ferrugineomarginata" มีชื่อวิทยาศาสตร์ยาวที่สุดในสกุล
กรอก (ไส้กรอก)
กรอก () ในการทำไส้กรอกนั้น คือ วัสดุที่ใช้กรอกวัสดุอื่นลงไป มีทั้งกรอกธรรมชาติและกรอกเทียม กรอกธรรมชาติได้แก่ไส้สัตว์ เช่น สุกร หรือโค ส่วนกรอกเทียมนั้นทำขึ้นจากคอลลาเจน เซลลูโลส หรือพลาสติกชนิดที่กินได้
จังหวัดกันดาล
กันดาล หรือ ก็อนฎาล () เป็นจังหวัดหนึ่งทางภาคใต้ของประเทศกัมพูชา มีตาเขมาเป็นเมืองหลักของจังหวัด พื้นที่ของจังหวัดนี้โอบล้อมกรุงพนมเปญซึ่งเป็นเมืองหลวงของประเทศ
จังหวัดกันดาลประกอบด้วย 11 อำเภอ () ได้แก่
กฎหมายปิดปาก
กฎหมายปิดปาก หรือในพระธรรมศาสตร์เรียก บทตัดสำนวน () คือ หลักกฎหมายที่ไม่ยอมให้อ้างหรือพิสูจน์ข้อเท็จจริงให้ผิดไปจากที่กฎหมายสันนิษฐานไว้ ไม่ว่าข้อสันนิษฐานนั้นจะเป็นจริงหรือไม่
คำ "estoppel" ในภาษาอังกฤษนั้นมาจากคำ "estoupail" ในภาษาฝรั่งเศสเก่า หมายความว่า "ฝาจุก" (stopper plug) อุปมาถึง การอุดความไม่สมดุลของเหตุการณ์ คำ "estoppel" นี้ยังเกี่ยวข้องกับกริยา "estop" ซึ่งมาจากคำ "estopper" ในภาษาฝรั่งเศสเก่าเช่นกัน หมายความว่า "หยุดยั้ง, ขัดขวาง"
โดยเนื้อหาสาระแล้ว กฎหมายปิดปากเป็นหลักในกฎหมายพยานหลักฐาน ซึ่งห้ามบุคคลปฏิเสธข้อเท็จจริงที่ได้ถือว่ายุติแล้ว เมื่อศาลเห็นว่า คู่ความได้กระทำการใด ๆ อันเข้าลักษณะกฎหมายปิดปาก คู่ความนั้นจะถูก "ปิดปาก" (estopped) มิได้โต้แย้งหรืออ้างสิทธิ เช่น จำเลยจะถูกปิดปากมิให้แก้ต่าง หรือโจทก์จะถูกปิดปากมิให้แก้คำให้การของจำเลย เซอร์เอดเวิร์ด โคก (Edward Coke) ว่า "ที่เรียก กฎหมายปิดปาก หรือข้อตัดบทนั้น เพราะว่าการกระทำหรือการยอมรับของคนคนนั้นเองกลายเป็นเครื่องหุบหรือปิดปากตัวเขามิให้กล่าวหรืออ้างข้อเท็จจริง"
ตัวอย่างของกฎหมายปิดปาก เช่น มาตรา 407 แห่งประมวลกฎหมายแพ่งและพาณิชย์ของประเทศไทย ว่า "บุคคลใดกระทำการตามอำเภอใจเหมือนหนึ่งว่าเพื่อชำระหนี้ โดยรู้อยู่ว่าตนไม่มีความผูกพันที่จะต้องชำระ ท่านว่า ผู้นั้นหามีสิทธิที่จะได้รับคืนทรัพย์ไม่"
มาตรา 115 แห่งรัฐบัญญัติพยานหลักฐานอินเดีย ค.ศ. 1872 (Indian Evidence Act, 1872) อันเป็นกฎหมายของประเทศอินเดียนั้น บัญญัติถึงกฎหมายปิดปากไว้โดยตรงว่า ในกรณีที่บุคคลหนึ่ง ไม่ว่าโดยแสดงเจตนาก็ดี โดยกระทำก็ดี หรือโดยละเว้นการกระทำก็ดี จงใจก่อหรืออนุญาตให้บุคคลอื่นเชื่อถือว่าสิ่งหนึ่งเป็นความจริง หรือให้เขากระทำตามความเชื่อถือเช่นนั้น บุคคลผู้นั้น หรือผู้แทนของเขา เมื่อเป็นความหรืออยู่ในกระบวนพิจารณากับบุคคลเช่นว่า จะปฏิเสธว่าสิ่งดังกล่าวไม่เป็นความจริงมิได้
ฮวาง บอกซู
ฮวาง บอกซู (Bok-Soo Hwang) นักมวยสากลชาวเกาหลีใต้ เกิดเมื่อ 7 กรกฎาคม พ.ศ. 2498 ที่ โซล เกาหลีใต้ สถิติการชก 26 ครั้ง ชนะ 16 (น็อค 4) เสมอ 2 แพ้ 8
พอลิไวนิลคลอไรด์
พอลิไวนิลคลอไรด์ (Polyvinyl chloride; IUPAC: Polychloroethene) มีชื่อย่อที่ใช้กันทั่วไปว่า พีวีซี (PVC) เป็นเทอร์โมพลาสติกชนิดหนึ่ง
ในด้านการค้า พอลิไวนิลคลอไรด์ เป็นสินค้าที่มีคุณค่ามากในอุตสาหกรรมเคมี มากกว่า 50% ของพอลิไวนิลคลอไรด์ที่ผลิตได้ทั่วโลกถูกใช้ในอุตสาหกรรมก่อสร้าง เป็นส่วนหนึ่งของตัวอาคาร ทั้งนี้เพราะพอลิไวนิลคลอไรด์มีราคาที่ราคาถูก คงทนและง่ายต่อการขึ้นรูป ในช่วงเวลาไม่นานมานี้พีวีซีถูกนำมาใช้เพื่อแทนที่ไม้, คอนกรีต และดินด้วย อย่างไรก็ตามกระบวนการผลิตพอลิไวนิลคลอไรด์ ยังส่งผลในด้านลบต่อสิ่งแวดล้อมและสุขภาพของมนุษย์
พอลิไวนิลคลอไรด์ถูกประยุกต์ใช้งานที่หลากหลาย ในรูปแบบของพลาสติกแข็ง เช่น ขอบกันกระแทก, ตัวบัตรต่าง ๆ, ท่อ และในปัจจุบันได้มีการนำ พอลิไวนิลคลอไรด์มาปรับปรุงคุณสมบัติให้เหมือนกับไม้เพื่อใช้แทนไม้จากธรรมชาติอย่างแพร่หลาย
พอลิไวนิลคลอไรด์เรซิน มีลักษณะเป็นผงสีขาว มาจากกระบวนการพอลิเมอไรเซชัน ของมอนอเมอร์ไวนิลคลอไรด์ โดยกว่า 57% เป็นน้ำหนักของคลอรีน (Chlorine, Cl) ทำให้พอลิไวนิลคลอไรด์มีส่วนผสมของปิโตรเลียมน้อยกว่าพอลิเมอร์ชนิดอื่น
เนื่องจากพอลิไวนิลคลอไรด์เรซินไม่มีคุณสมบัติการเกาะตัวกันทำให้ไม่สามารถขึ้นรูปได้ ทำให้เวลานำไปขึ้นรูปเป็นผลิตภัณฑ์ต้องผ่านการเติมสารเติมแต่งต่าง ๆ เพื่อให้สามารถขึ้นรูปและได้คุณสมบัติที่ต้องการ
รานี่ กานอย
รานี่ กานอย (Ranee Ganoy) นักมวยสากลชาวฟิลิปปินส์ เกิดเมื่อ 1 มกราคม พ.ศ. 2523 ที่จังหวัดโกตาบาโตใต้ ประเทศฟิลิปปินส์ สถิติการชก 43 ครั้ง ชนะ 30 (น็อค 26) เสมอ 2 แพ้ 11
สมเด็จพระราชาธิบดีเฟลิเปที่ 6 แห่งสเปน
สมเด็จพระราชาธิบดีเฟลิเปที่ 6 (; พระนามเดิม เฟลิเป ฆวน ปาโบล อัลฟอนโซ เด โตโดส โลส ซานโตส เด บอร์บอน เด เกรเซีย ) เป็นพระมหากษัตริย์สเปน เสด็จพระราชสมภพเมื่อวันที่ 30 มกราคม พ.ศ. 2511 เป็นพระราชโอรสพระองค์แรกในสมเด็จพระราชาธิบดีควน การ์โลสที่ 1 แห่งสเปน และสมเด็จพระราชินีโซเฟียแห่งสเปน ทรงดำรงพระยศ "อินฟันเตแห่งสเปน" เมื่อแรกประสูติ และ "เจ้าชายแห่งอัสตูเรียส" เมื่อพระราชบิดาเสด็จขึ้นครองราชย์ อภิเษกสมรสกับเลตีเซีย ออร์ติซ โรกาโซลาโน
สมเด็จพระราชาธิบดีเฟลิเปที่ 6 แห่งสเปน ประสูติเมื่อวันที่ 30 มกราคม พ.ศ. 2511 ณ กรุงมาดริด ประเทศสเปน พระราชบิดาคือเคานต์แห่งบาร์เซโลนา (ต่อมาทรงครองราชย์เป็นสมเด็จพระราชาธิบดีควน การ์โลสที่ 1) พระราชโอรสในเจ้าชายควน เคานต์แห่งบาร์เซโลนา และเจ้าหญิงมารีแห่งบอร์บอนและซิซิลีทั้งสอง พระมารดาคือเคาน์เตสแห่งบาร์เซโลนา (พระนามเดิม "เจ้าหญิงโซเฟียแห่งกรีซและเดนมาร์ก") พระราชธิดาในสมเด็จพระราชาธิบดีพอลที่ 1 แห่งกรีซ และเจ้าหญิงเฟรเดริกาแห่งฮาโนเวอร์
เจ้าชายเฟลิเปทรงศึกษาที่โรงเรียนเอกชน Santa Maria de los Rosales ในประเทศสเปนจนถึงม.ต้น ซึ่งระหว่างที่ศึกษาอยู่นั้นมิได้รับสิทธิพิเศษใดๆ เพราะช่วงนั้นสเปนยังอยู่ในยุคเผด็จการทหาร และเสด็จพ่อของพระองค์ยังมิได้ขึ้นเป็นกษัตริย์ ต่อมาทรงเข้ารับการศึกษาระดับมัธยมปลายที่ Lakefield College School ประเทศแคนาดา ซึ่งเป็นโรงเรียนประจำที่ราชนิกูลจากราชวงศ์ต่างๆ ในยุโรปและทายาทตระกูลเก่าแก่มากมายจากทั่วโลกเลือกเป็นสถานศึกษา จากนั้นทรงศึกษาต่อระดับปริญญาตรีที่ Autonomous University of Madrid วิชาเอกนิติศาสตร์ วิชาโทเศรษฐศาสตร์ และสำเร็จการศึกษาระดับปริญญาโทสาขาความสัมพันธ์ระหว่างประเทศจาก Georgetown University ในกรุงวอชิงตันดีซี
นอกจากภาษาสเปนและภาษากาตาลาแล้ว เจ้าชายเฟลิเปยังทรงสามารถรับสั่งเป็นภาษาอังกฤษและภาษาฝรั่งเศสได้อย่างคล่องแคล่วไม่ต่างกัน นอกจากนี้ยังทรงมีความรู้ภาษากรีกอีกพอสมควร
เจ้าชายเฟลิเปทรงศึกษาที่โรงเรียนกองทัพทหารแห่งสเปนเป็นระยะเวลา 5 ปี จนจบการศึกษาได้รับใบรับรองนักบินเฮลิคอปเตอร์ และได้พระยศพันโททางทหารบกและทหารอากาศ และนาวาโททางทหารเรือ
สมเด็จพระราชาธิบดีเฟลิเปที่ 6 ทรงสำเร็จการศึกษานิติศาสตรบัณฑิตจากมหาวิทยาลัยอิสระแห่งมาดริด และปริญญาโทรัฐศาสตร์ สาขาความสัมพันธ์ระหว่างประเทศ จากมหาวิทยาลัยจอร์จทาวน์ โดยมีเจ้าชายเปาโลส มกุฎราชกุมารแห่งกรีซ เป็นพระสหายร่วมห้อง นอกจากนี้ พระองค์ยังเคยร่วมแข่งขันเรือใบในโอลิมปิกที่บาร์เซโลนา และทรงถือธงชาติสเปนเข้าสู่สนามในพิธีเปิดด้วย
ในวันที่ 2 มิถุนายน พ.ศ. 2557 สมเด็จพระราชาธิบดีควน การ์โลสที่ 1 แห่งสเปน พระราชบิดา ทรงประกาศสละราชสมบัติแก่พระองค์ โดยพระราชบิดาทรงลงพระปรมาภิไธยสละราชสมบัติ ซึ่งมีผลในเวลาเที่ยงคืนของวันที่ 19 มิถุนายน และพระองค์ทรงเข้าพิธีราชาภิเษกและสาบานพระองค์เป็นพระมหากษัตริย์ภายใต้รัฐธรรมนูญ ในช่วงสายของวันเดียวกัน ณ อาคารรัฐสภาในกรุงมาดริด
อเล็กซ์ บาบา
อเล็กซ์ บาบา () หรือ อเล็กซานเดอร์ บาบา นักมวยสากลชาวกานา เกิดเมื่อ 6 กรกฎาคม พ.ศ. 2513 ที่เมือง Accra ประเทศกานา สถิติการชก 39 ครั้ง ชนะ 26 (น็อค 19) เสมอ 1 แพ้ 12
รุด 4เค คาเคฟเซ่
รุด 4เค คาเคฟเซ่ (Rud 4K Kevkatche) นักมวยสากลชาวฟิลิปปินส์ สถิติการชก 35 ครั้ง ชนะ 15 (น็อค 6) เสมอ 3 แพ้ 17
วิทยาลัยอาชีวศึกษาอุดรธานี สถาบันการอาชีวศึกษาภาคตะวันออกเฉียงเหนือ ๑
วิทยาลัยอาชีวศึกษาอุดรธานี เป็นวิทยาลัยด้านคหกรรม ซึ่งหน่วยงานหนึ่งในสังกัดสถาบันการอาชีวศึกษาภาคตะวันออกเฉียงเหนือ ๑ ในกำกับสำนักงานคณะกรรมการการอาชีวศึกษา กระทรวงศึกษาธิการ ซึ่งก็ตั้งขึ้นเมื่อวันที่ 7 กรกฎาคม พ.ศ. 2481 โดยใช้ชื่อว่า โรงเรียนช่างทอผ้า ณ บริเวณบ้านพักอุปราช และสมุหเทศาภิบาล สำเร็จราชการมลฑลอุดรในรัชกาลที่ 7
วิทยาลัยอาชีวศึกษาอุดรธานี มีพัฒนาการมาจากโรงเรียนช่างทอผ้า ซึ่งจัดตั้งเมื่อวันที่ 7 กรกฎาคม พ.ศ. 2481 ในพื้นที่ที่ซึ่งเป็นบริเวณบ้านพักอุปราชและสมุหเทศาภิบาล สำเร็จราชการมลฑลอุดรในรัชกาลที่ 7
ต่อมาในปี พ.ศ. 2488 ได้ทำการเปิดสอนแผนกช่างตัดเสื้อผ้าขึ้นโดยยุบแผนกช่างทอผ้าเข้าด้วยกัน และจนกระทั่งในปี พ.ศ. 2491 ได้จัดตั้งเป็น โรงเรียนการช่างสตรีอุดรธานี
ในปี พ.ศ. 2507 ได้รับคัดเลือกให้เข้าร่วมในโครงการปรับปรุงสถานศึกษาขององค์การยูนิเซฟ หลังจากนั้นก็มีการปรับปรุงและพัฒนาเรื่อยมาจนถึงปี พ.ศ. 2519 ได้เปลี่ยนชื่อเป็น โรงเรียนอาชีวศึกษาอุดรธานี และยกฐานะเป็น วิทยาลัยอาชีวศึกษาอุดรธานี โดยสมบูรณ์เมื่อวันที่ 1 มกราคม พ.ศ. 2522
ต่อมาในปี พ.ศ. 2518 ได้รับคัดเลือกให้เป็นสถานศึกษาเร่งรัดพัฒนาดีเด่น และได้รับคัดเลือกให้เป็นสถานศึกษาดีเด่นของกรมอาชีวศึกษาในปี พ.ศ. 2529 และในปี พ.ศ. 2538 ได้รับเลือกให้เป็นสถานศึกษารับรางวัลพระราชทาน
ต่อมาเมื่อพ.ศ. 2556 สำนักงานคณะกรรมการอาชีวศึกษา (สอศ.) ได้ประกาศจัดตั้ง "คณะกรรมการอาชีวศึกษา" เพื่อกำหนดหลักเกณฑ์การรวมและแยกสถาบันการศึกษาเพื่อจัดตั้งเป็น "สถานบันการอาชีวศึกษา จำนวน 19 แห่งทั่วไปประเทศ จึงมีผลทำให้วิทยาลัยอาชีวศึกษาอุดรธานี ควบรวมเป็นหน่วยงานหนึงของสถาบันการอาชีวศึกษาภาคตะวันออกเฉียงเหนือ ๑ ตังแต่นั้นเป็นต้นมา
หลักสูตรประกาศนียบัตรวิชาชีพ
หลักสูตรปรกาศนียบีตรวิชาชีพชั้นสูง
สาขาวิชากาบัญชี
สาขาวิชาคอมพิวเตอร์ธุรกิจ
ญัตติจตุตถกรรมวาจา
ญัตติจตุตถกรรมวาจา เป็นสังฆกรรม 1 ใน 4 อย่างของภิกษุสงฆ์ที่ทำร่วมกัน จัดเป็นสังฆกรรมที่มีน้ำหนักมากที่สุด หนักแน่นที่สุด ใช้ทำกรรมที่สำคัญมาก เช่น การให้อุปสมบท การให้ปริวาส ให้อัพภาน การสวดสมนุภาสน์ เป็นต้น
วิธีการ คือ จะมีการสวดญัตติขึ้นก่อน 1 ครั้ง และ สวดอนุสาวนา 3 ครั้ง เมื่อรวมกันจึงเรียกว่า ญัตติจตุตถกรรม แปลว่า กรรมมีญัตติเป็นที่ 4, หมายความว่า กิจกรรมของสงฆ์ที่ทำร่วมกันโดยต้องทำการสวดญัตติขึ้นก่อน แล้วตามด้วยอนุสาวนาอีก 3 ครั้ง.
ส่วนสาเหตุที่เรียกว่า ญัตติจตุตถกรรม (กรรมมีญัตติเป็นที่ 4) ไม่เรียกว่า "ญัตตฺยาทิกรรม" (กรรมมีญัตติเป็นเบื้องต้น) เป็นต้น มีเพราะทรงตรัสเป็นโวหารแบบปฏิโลม (นับย้อนศร) เหมือนคำว่า ผสฺสปญฺจมํ (ธรรมมีผัสสะเป็นที่ 5) ในคัมภีร์ฝ่ายอภิธรรมนั่นเอง.
ญารินดา บุนนาค
ญารินดา บุนนาค (ชื่อเล่น: นินา; เกิด: 6 พฤศจิกายน พ.ศ. 2523) เป็นนักร้อง, นักแสดง, พิธีกร และสถาปนิกหญิง ชาวไทย มีผลงานเพลงที่สร้างชื่อให้กับเธอ "แค่ได้คิดถึง" ญารินดายังเป็นอาจารย์พิเศษชั้นปีที่สี่ คณะสถาปัตยกรรมศาสตร์ จุฬาลงกรณ์มหาวิทยาลัย หลักสูตรนานาชาติ (INDA)
ญารินดา สำเร็จการศึกษาระดับประถมศึกษาที่โรงเรียนมาแตร์เดอีวิทยาลัย และต่อระดับมัธยมที่โรงเรียนประจำในประเทศอังกฤษ จากนั้นจึงมีผลงานเพลงอัลบั้มแรกกับสังกัดแกรมมี่ เมื่อปี 2544 ด้วยภาพลักษณ์สาวผมสีชมพู มีเพลงโด่งดังและสร้างชื่อเสียงให้เธอคือเพลง ""แค่ได้คิดถึง"" ซึ่งประพันธ์โดย นิ่ม สีฟ้า
หลังจากออกอัลบั้มแรก เธอได้กลับไปศึกษาต่อ ณ คณะสถาปัตยกรรมศาสตร์ มหาวิทยาลัยคอร์เนลล์ ประเทศสหรัฐอเมริกาและจบการศึกษาด้วยดีกรีเกียรตินิยมอันดับหนึ่ง รับเหรียญรางวัลเฮนรีอดัมส์จากสถาบันสถาปนิกอเมริกัน จากนั้นได้เข้าศึกษาต่อยัง School of Design มหาวิทยาลัยฮาร์วาร์ด
ญารินดาได้กลับมาเป็นอาจารย์พิเศษสอนวิชา ศิลปะนิยมเพื่อการสื่อสารที่คณะนิเทศศาสตร์ จุฬาลงกรณ์มหาวิทยาลัย รวมถึงประกอบอาชีพเป็นสถาปนิกเต็มเวลาใน บริษัท ดวงฤทธิ์ บุนนาค จำกัด ตั้งแต่ปลายปี 2547 หลังจากนั้นเธอก็ได้ออกอัลบั้ม "EP: High on Dreams" และ "121 Thurston" ในปี 2548 โดยมารับบทเป็นทั้งนักแต่งเพลง นักดนตรี โปรดิวเซอร์ และจัดจำหน่าย ด้วยตัวเอง และกับเพื่อนๆในนามวง Try to be Nice ในปี 2549 ญารินดาออกอัลบั้มเต็มกับบริษัทสมอลล์รูม โดยยังคงเป็นโปรดิวเซอร์ และนักแต่งเพลงให้กับอัลบั้มของตัวเอง พร้อมทั้งยังชักชวนเพื่อนนักดนตรีอีกหลายท่านมาช่วยเรียบเรียงและแต่งเพลงในอัลบั้มนี้ โดยใช้ชื่ออัลบั้มว่า "Yarinda & Friends: Try to be Nice" และทำงานเป็นอาจารย์พิเศษที่ คณะสถาปัตยกรรมศาสตร์ จุฬาลงกรณ์มหาวิทยาลัย ญารินดาออกอัลบั้มในปี 2552 ชื่อ "Schools" ซึ่งทำให้เธอได้รับรางวัลศิลปินหญิงเดี่ยวยอดเยี่ยม จากคมชัดลึก อวอร์ด ครั้งที่ 7 และสีสันอะวอร์ดส์ ครั้งที่ 22 ประจำปี 2552
ญารินดา สมรสกับวิล พาเธร่า ชาวอเมริกันที่คบหากันเก้าปี เมื่อวันที่ 30 ธันวาคม พ.ศ. 2555 และได้กำเนิดบุตรชายคนแรกเมื่อวันที่ 29 กันยายน พ.ศ. 2557 "ไทร บุนนาค พาเธร่า"
แสงอรุณ รัตกสิกร
รองศาสตราจารย์แสงอรุณ รัตกสิกร (19 มกราคม พ.ศ. 2465 - 15 ตุลาคม พ.ศ. 2522) เป็นสถาปนิกชาวไทย อดีตอาจารย์ประจำคณะสถาปัตยกรรมศาสตร์ จุฬาลงกรณ์มหาวิทยาลัย เป็นที่รู้จักในฐานะผู้ร่วมก่อตั้งภาควิชาภูมิสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย
แสงอรุณ เป็นชาวตำบลดงพระราม อำเภอเมืองปราจีนบุรี จังหวัดปราจีนบุรี เป็นบุตรของ พ.อ.พระยาวิเศษสิงหหนาท (สาหร่าย รัตกสิกร) และคุณหญิงระเบียบ สกุลเดิม คงพันธุ์ เริ่มศึกษาที่โรงเรียนประจำจังหวัดนครสวรรค์ จากนั้นย้ายมาศึกษาที่โรงเรียนสวนกุหลาบวิทยาลัย กรุงเทพฯ และโรงเรียนเตรียมอุดมศึกษา ต่อมาเข้าศึกษาคณะสถาปัตยกรรมศาสตร์ จุฬาลงกรณ์มหาวิทยาลัย และได้รับทุน ก.พ. ไปศึกษาต่อที่มหาวิทยาลัยคอร์แนล สหรัฐอเมริกา จากนั้นได้เข้าฝึกงานใน "รังนกอินทรี" ของแฟรงก์ ลอยด์ ไรต์ สถาปนิกหนึ่งใน 4 ผู้ที่ได้รับการยกย่องในฐานะสถาปนิกผู้บุกเบิกงานสถาปัตยกรรมสมัยใหม่ของโลก ก่อนที่จะกลับมาอุปสมบท ณ วัดบวรนิเวศวิหาร และได้รับประกาศนียบัตรนักธรรมตรี
เมื่อสำเร็จการศึกษาระดับปริญญาตรีแล้วก็เข้ารับราชการในคณะสถาปัตยกรรมศาสตร์ จุฬาลงกรณ์มหาวิทยาลัย เมื่อวันที่ 4 สิงหาคม พ.ศ. 2490 และยังมีผลงานเขียนหนังสือเช่น "แสงอรุณ 2" ซึ่งเป็น หนึ่งในรายการหนังสือ 100 เล่ม ที่คนไทยควรอ่าน, ตึก ต้นไม้ และแสงอรุณ, ทรรศนะอุจาด ,แสงอรุณแห่งสถาปัตยกรรม, " เรณู - ปัญญา " เที่ยวรถไฟ, อนุสาวรีย์ที่ไทยทำ โดยส่วนใหญ่ท่านใช้นามจริง เว้นบางเรื่องใช้นามปากกาว่า ส. รัตกสิกร ท่านยังมีฝีมือในการเขียนภาพลายเส้น นิสัยรักธรรมชาติและการศึกษาค้นคว้า เป็นผู้เผยแพร่ความรู้เรื่องอนุรักษ์ศิลปะและสิ่งแวดล้อมที่ดีเยี่ยมผู้หนึ่ง
ตำแหน่งสุดท้ายทางวิชาการเป็นรองศาสตราจารย์ระดับ 9 ถึงแก่กรรมด้วยอาการหัวใจวายเฉียบพลัน เมื่อวันที่ 15 ตุลาคม พ.ศ. 2522 สิริรวมอายุได้ 56 ปี 8 เดือน 26 วัน
เดอะ แฮปเพนนิ่ง วิบัติการณ์สยองโลก
เดอะ แฮปเพนนิ่ง วิบัติการณ์สยองโลก () ภาพยนตร์ไซไฟระทึกขวัญสัญชาติฮอลลีวู้ด ออกฉายในปี ค.ศ. 2008
ที่สวนสาธารณะเซ็นทรัล พาร์ค เวลา 8.00 น. มีผู้คนก็เกิดอาการแปลก ๆ เกิดการฆ่าตัวตายกันเอง จากนั้นก็มีอาการเช่นนี้ไปทั่วสหรัฐอเมริกา ที่ฟิลาเดลเฟีย เอลเลียต มัวร์ (มาร์ค วอร์ลเบิร์ก) ครูสอนวิทยาศาสตร์ในโรงเรียนมัธยมได้รับรู้ถึงปรากฏการณ์ประหลาดนี้ จึงพยามยามหลบหนีพร้อมด้วย อัลม่า (ซูอี้ เดสชาแนล) ภรรยาที่ระหองระแหงกัน แต่ทั้งคู่ก็ร่วมกันต่อสู้มา โดยมี จูเลี่ยน (จอห์น ลาไกวซาโม่) ครูสอนคณิตศาสตร์ที่โรงเรียนเดียวกันกับเอลเลียต และ เจส (แอชลิน ซานเชส) ลูกสาววัย 8 ขวบของจูเลี่ยน ทั้งหมดมุ่งหน้าไปยังดินแดนปศุสัตว์ในเพนซิลเวเนีย ด้วยความหวังว่า คงรอดพ้นจากการจู่โจมที่น่ากลัวเช่นนี้ และแผ่กระจายเป็นวงกว้างออกไปไม่หยุดยั้ง โดยไม่มีใครรู้ว่ามันเกิดจากอะไร การก่อการร้ายหรือสารพิษหรือเป็นสิ่งที่รัฐบาลทดลองกับประชาชน
"The Happening" เป็นภาพยนตร์เรื่องต่อจาก "Lady in the Water" ของ เอ็ม. ไนท์ ชยามาลาน ซึ่งไม่ประสบความสำเร็จเลยทั้งในด้านรายได้และเสียงวิจารณ์ จนมีชื่อเข้าชิงรางวัลราสเบอรี่ทองคำหรือรางวัลภาพยนตร์ยอดแย่แห่งปีถึงหลายรางวัล
กับภาพยนตร์เรื่องนี้เป็นเรื่องแรกของชยามาลานที่ได้เรต R คือมีหลากฉากที่มีความรุนแรงและเห็นเลือดอย่างชัด ๆ ซึ่งไม่เคยมีมาก่อนในภาพยนตร์ของชยามาลาน ภาพยนตร์ไม่ได้ให้คำตอบว่าปรากฏการณ์ประหลาดที่เกิดขึ้นนี้เกิดจากอะไร แต่อาจเป็นไปได้ว่าเกิดจากสารพิษที่ต้นไม้ขับออกมาเพื่อป้องกันตัวจากการที่มนุษย์ทำลายสิ่งแวดล้อม อีกทั้งก็ยังไม่มีการหักมุมแบบภาพยนตร์เรื่องก่อนหน้านี้จนเป็นเอกลักษณ์ประจำตัวของชยามาลาน และชยามาลานก็มิได้ปรากฏตัวในลักษณะ Cameo อีกเหมือนเรื่องก่อน ๆ แต่ในเครดิตท้ายเรื่องปรากฏชื่อของชยามาลานว่าแสดงเป็น โจอี้ ซึ่งก็คือชายหนุ่มที่มาติดพันอัลม่าภรรยาของเอลเลียตนั่นเอง แต่ว่าในเรื่องนี้ผู้ชมไม่อาจได้เห็นตัวหรือได้ยินเสียงของโจอี้เลย
ภาพยนตร์ถูกจัดให้เป็นภาพยนตร์ยอดแย่ตลอดกาลเป็นอันดับ 8 จากการจัดอันดับของนิตยสารเอ็มไพร์
สเกน สุทธิวงศ์
สเกน สุทธิวงศ์ นักร้องเพลงลูกกรุง อดีตสมาชิกวงสุนทราภรณ์ เจ้าของฉายา "นักร้องหัวดื้อ" และเจ้าของรางวัลนักร้องชายยอดเยี่ยมพระราชทานรางวัลพระพิฆเนศทองพระราชทาน ประจำปี พ.ศ. 2548 มีชื่อเสียงจากการบันทึกเสียงเพลง "บุเรงนองรำลึก" (หรือ "ผู้ชนะสิบทิศ") ผลงานประพันธ์ของ ไสล ไกรเลิศ เป็นนักร้องคนหนึ่งที่ได้รับเชิญให้บันทึกเสียงเพลง พ่อแห่งแผ่นดิน เมื่อปี พ.ศ. 2550
สเกน สุทธิวงศ์ เป็นหนึ่งในนักร้องที่เข้าร่วมการชุมนุมของ พันธมิตรประชาชนเพื่อประชาธิปไตย ที่หน้าทำเนียบรัฐบาล ช่วงเดือนมิถุนายน พ.ศ. 2551
จังหวัดพระวิหาร
พระวิหาร หรือ เปรียะวิเฮีย () เป็นจังหวัดสำคัญทางภาดเหนือของประเทศกัมพูชา มีชายแดนติดกับประเทศไทยทางด้านจังหวัดศรีสะเกษ มีเมืองพนมตะแบงมีชัยเป็นเมืองหลักของจังหวัด จังหวัดนี้เป็นที่ตั้งของปราสาทพระวิหารซึ่งตั้งอยู่ในบริเวณชายแดนไทย-กัมพูชาที่มีปัญหาเรื่องพื้นที่ทับซ้อน และได้เกิดกรณีพิพาทเรื่องปราสาทหินนี้จนต้องมีการตัดสินในศาลยุติธรรมระหว่างประเทศ เมื่อ พ.ศ. 2505
จังหวัดพระวิหารประกอบด้วย 7 อำเภอ () ได้แก่
ตำบลโมโกร
ตำบลโมโกร เป็นตำบล ใน อำเภออุ้มผาง จังหวัดตาก
ตำบลโมโกรตั้งอยู่ทางเหนือสุดของอำเภออุ้มผางห่างจากที่ทำการอำเภออุ้มผาง ประมาณ 20 กิโลเมตร ห่างจากจังหวัดตาก ประมาณ 225 กิโลเมตร มีพื้นที่ทั้งหมด 876.075 ตารางกิโลเมตร พื้นที่ส่วนใหญ่เป็นเทือกเขาและป่าไม้ซึ่งอยู่ในเขตป่าสงวนและเขตรักษาพันธุ์สัตว์ป่า
จำนวนหมู่บ้านในเขตตำบลโมโกร มีทั้งหมดรวม 7 หมู่ ได้แก่
หมู่ที่ 1 บ้านปรอผาโด้
หมู่ที่ 2 บ้านตะเป่อพู
หมู่ที่ 3 บ้านแม่กลองคี
หมู่ที่ 4 บ้านแม่กลองใหญ่
หมู่ที่ 5 บ้านวะเบยทะ
หมู่ที่ 6 บ้านแม่กลองน้อย
หมู่ที่ 7 บ้านแม่กระแซ-ยะแม๊ะคี
มีประชากรทั้งสิ้น 5,731 คน แยกเป็น
ชาย 2,995 คน
หญิง 2,736 คน
ประชากรในพื้นที่ส่วนใหญ่เป็นชาวไทยเชื้อสายกะเหรี่ยง ยกเว้นประชากรในหมู่ที่ 1 ซึ่งเป็นชาวไทยที่อพยพมาจากทางภาคเหนือ เช่น ลำปาง ลำพูน เชียงราย และกำแพงเพชร เป็นต้น ส่วนหมู่ที่ 4 กับหมู่ที่ 6 จะเป็นชาวไทยเชื้อสายม้ง
ประชากรส่วนใหญ่ประกอบชาชีพเกษตรกรเป็นหลัก เช่น ทำไร่ข้าวโพด ไรถั่ว ไร่พริก ไร่กะหล่ำ สวนผลไม้ ฯลฯ ซึ่งเป็นรายได้หลักของราษฎร ปัจจุบันได้มีเกษตรกรบางรายได้เริ่มทดลองนำกล้ายางพารามาปลูกในพื้นที่ทำกินของตนเองบ้างแล้ว
- ตำบลโมโกรเป็นตำบลที่มีพื้นที่การเพาะปลูกมากที่สุดในอำเภออุ้มผาง แต่พื้นที่ส่วนใหญ่ยังไม่มีเอกสารสิทธิ์ได้ เพราะถูก พ.ร.บ.ป่าสงวน และ พ.ร.บ.เขตรักษาพันธุ์สัตว์ป่า ประกาศทับ จึงไม่สามารถออกเอกสารสิทธิ์ได้ ทั้งที่ราษฎรได้อาศัยทำกินมานานเป็นร้อยปี
- ประชากรส่วนใหญ่ยังมีปัญหาเรื่องการไม่รู้หนังสือไทย ซึ่งยังมีวิถีชีวิตตามวัฒนธรรมเดิม
กระจกตา
กระจกตา () เป็นส่วนโปร่งใสด้านหน้าของตาซึ่งคลุมอยู่หน้าม่านตา, รูม่านตา, และห้องหน้า (anterior chamber) กระจกตาทำหน้าที่หักเหแสงร่วมกับเลนส์ตา (lens) และช่วยในการโฟกัสภาพ โดยกระจกตามีส่วนเกี่ยวกับกำลังการรวมแสง (optical power) ของตาถึง 80% ในมนุษย์ กำลังการรวมแสงของกระจกตาคิดเป็นประมาณ 43 ไดออปเตอร์ แม้กระจกตามีส่วนอย่างมากในกำลังการโฟกัสภาพ แต่การโฟกัสนั้นค่อนข้างคงที่ ความโค้งของเลนส์จะช่วยปรับโฟกัสตามระยะห่างของวัตถุ
กระจกตามีปลายเส้นประสาทชนิดไม่มีเยื่อไมอีลินที่รับสัมผัส, อุณหภูมิ, และสารเคมี การสัมผัสหรือแตะที่กระจกตาสามารถทำให้เกิดรีเฟล็กซ์ของการปิดหนังตา เนื่องจากกระจกตาต้องมีความใสเพื่อช่วยในการรับแสง จึงไม่มีหลอดเลือด แต่กระจกตาจะได้รับสารอาหารผ่านทางการแพร่ จากน้ำตาที่หล่อภายนอกและในสารน้ำในลูกตา (aqueous humour) และจากนิวโรโทรฟิน (neurotrophins) ซึ่งมาจากใยประสาทที่มาเลี้ยงในบริเวณนี้ ในมนุษย์กระจกตามีเส้นผ่านศูนย์กลางประมาณ 11.5 มม. และหนาประมาณ 0.5-0.6 มม. ที่ศูนย์กลางและ 0.6-0.8 มม. ที่บริเวณขอบๆ กระจกตาเป็นบริเวณพิเศษที่มีความโปร่งใส, ไม่มีหลอดเลือด, และเป็นบริเวณอภิสิทธิ์ทางภูมิคุ้มกัน (immunologic privilege) ทำให้กระจกตาเป็นเนื้อเยื่อที่มีความพิเศษ กระจกตาเป็นส่วนเดียวในร่างกายที่ไม่มีเลือดมาเลี้ยง และได้รับออกซิเจนโดยตรงผ่านทางอากาศ
บริเวณขอบของกระจกตาเชื่อมกับเปลือกลูกตา (sclera) เรียกว่า คอร์เนียล ลิมบัส (corneal limbus)
คอร์เนียล ลิมบัส
คอร์เนียล ลิมบัส (corneal limbus) เป็นขอบของกระจกตา (cornea) ที่ต่อเนื่องกับเปลือกลูกตา (sclera)
ลิมบัสเป็นบริเวณที่มักจะเกิดเนื้องอกของเยื่อบุกระจกตา (corneal epithelial neoplasms)
เพชฌฆาต
เพชฌฆาต () คือ ผู้บังคับตามคำพิพากษาของรัฐให้ประหารชีวิตผู้หนึ่งผู้ใด
Nepenthes merrilliana
Nepenthes merrilliana ( ได้ชื่อตาม Elmer Drew Merrill ) เป็นหม้อข้าวหม้อแกงลิงพื้นราบ ("lowland") ที่พบได้ในประเทศฟิลิปปินส์ มันอาจมีหม้อขนาดใหญ่ที่สุดในสกุลซึ่งเป็นคู่แข่งกับ "N. rajah".
"N. merrilliana" ที่มีการบันทึกถึงนั้นมาจาก Surigao del Norte และเกาะ Dinagat ในมินดาเนา มันมีถิ่นอาศัยในป่าชายหาดสูงจากระดับน้ำทะเล 20 ถึง 1,700 เมตร
Nepenthes maxima
Nepenthes maxima ( มาจากภาษาละติน: "maximus" = ใหญ่มาก ) หรือมีอีกชื่อหนึ่งว่า Great Pitcher-Plant เป็นพืชกินสัตว์ในสกุลหม้อข้าวหม้อแกงลิง มีการกระจายตัวกว้างครอบคลุมเกาะซูลาเวซี ในหมู่เกาะนิวกินี และหมู่เกาะโมลุกกะ มันเป็นญาติใกล้ชิดกับ "N. eymae".
พระพุทธบาท
พระพุทธบาท อาจหมายถึง
อาเดรียง-มารี เลอฌ็องดร์
อาเดรียง-มารี เลอฌ็องดร์ () (18 กันยายน ค.ศ. 1752 – 10 มกราคม ค.ศ. 1833) เป็นนักคณิตศาสตร์ชาวฝรั่งเศส ผู้ซึ่งมีความสำคัญในการให้ความรู้ทางสถิติศาสตร์ ทฤษฎีจำนวน พีชคณิตนามธรรม และคณิตวิเคราะห์
เลอฌ็องดร์เกิดในครอบครัวฐานะร่ำรวย ได้ศึกษาฟิสิกส์ในปารีส ต่อมาก็ได้สอนในโรงเรียนทหารแห่งหนึ่งเนื่องจากหมดความสนใจในการเรียน งานของเขาก่อนหน้านี้เป็นการศึกษาเกี่ยวกับเรื่อง "แนววิถีของลูกปืนใหญ่" และหลังจากนั้นเขาก็เริ่มศึกษาคณิตศาสตร์
ในปี ค.ศ. 1782 เขาได้รับเลือกให้เป็นสมาชิกคนหนึ่งของ สถาบันวิทยาศาสตร์แห่งฝรั่งเศส (Académie des sciences)
เลอฌ็องดร์สูญเสียเงินของเขาไปในช่วงการปฏิวัติฝรั่งเศส เขาจึงได้แต่งตำรา "Éléments de Géométrie" (องค์ประกอบของเรขาคณิต) ออกขาย ตำรานี้ได้รับการตีพิมพ์และการแปลไปเป็นภาษาอื่นหลายครั้ง ทำกำไรงดงามให้กับเขา เขามีหน้าที่เป็นผู้สอนในหลากหลายตำแหน่ง และได้รับบำนาญเป็นทุนในการดำรงชีวิต แต่เมื่อ ค.ศ. 1824 ความผิดพลาดที่เกิดจากการเมืองทำให้เขาต้องสูญการได้รับบำนาญ และทำให้เขาใช้ชีวิตในช่วงที่เหลืออย่างขัดสน
งานส่วนใหญ่ที่เลอฌ็องดร์ทำมักจะถูกหยิบยกไปสานต่อให้สำเร็จโดยผู้อื่น เช่น ทฤษฎีของกาลัว (Galois theory) ได้รับแรงบันดาลใจจากงานเกี่ยวกับรากของพหุนาม; ฟังก์ชันอิลลิปติก (elliptic function) ต่อยอดความรู้จากฟังก์ชันของเลอฌ็องดร์โดย นีลส์ เฮนริก อาเบล; ความรู้ทางสถิติศาสตร์และทฤษฎีจำนวนของ คาร์ล ฟรีดริช เกาส์ ก็ได้เติมเต็มงานของเลอฌ็องดร์ เป็นต้น เขาเป็นผู้พัฒนาวิธีกำลังสองน้อยสุดซึ่งมีการใช้งานอย่างกว้างขวางในเรื่องการถดถอยเชิงเส้นและการปรับเส้นโค้ง คำว่า "วิธีกำลังสองน้อยสุด" เป็นการแปลโดยตรงจาก "méthode des moindres carrés" ในภาษาฝรั่งเศส
เมื่อ ค.ศ. 1830 เขาได้ให้ข้อพิสูจน์เติมเต็มให้กับทฤษฎีบทสุดท้ายของแฟร์มาที่เลขชี้กำลัง "n" = 5 ซึ่งดิริเคล (Johann Peter Gustav Lejeune Dirichlet) ได้พิสูจน์ไว้เพียงบางส่วนเมื่อสองปีก่อน
ในทฤษฎีจำนวน เขาได้สร้างข้อความคาดการณ์ต่อกฎส่วนกลับกำลังสอง (quadratic reciprocity law) และต่อมาก็ได้รับการพิสูจน์โดยเกาส์ โดยใช้สัญลักษณ์เลอฌ็องดร์ (Legendre symbol) ซึ่งตั้งขึ้นเพื่อเป็นเกียรติให้กับเลอฌ็องดร์ งานที่สำคัญของเขาอีกอย่างหนึ่งคือการกระจายของจำนวนเฉพาะ และการประยุกต์การวิเคราะห์สำหรับใช้ในทฤษฎีจำนวน ข้อความคาดการณ์อีกข้อหนึ่งเกี่ยวกับทฤษฎีบทจำนวนเฉพาะที่เขาตั้งไว้เมื่อ ค.ศ. 1796 ได้รับการพิสูจน์โดยฌัก อาดามาร์ (Jacques Hadamard) และชาร์ล ฌ็อง เดอ ลา วาเล-ปูแซ็ง (Charles Jean de la Vallée-Poussin) ในปี ค.ศ. 1898
จันทนีย์ อูนากูล
จันทนีย์ อูนากูล หรือ จันทนีย์ พงศ์ประยูร (19 พฤษภาคม 2500 — ) เป็นนักร้อง นักแต่งเพลง ที่มีผลงานที่มีชื่อเสียงจากเพลง "สายชล" และ "ลองรัก"
จันทนีย์ เกิดที่กรุงเทพมหานคร เติบโตที่จังหวัดชลบุรี จบการศึกษาจากโรงเรียนวัฒนาวิทยาลัย โรงเรียนเตรียมอุดมศึกษา และศึกษาต่อที่คณะอักษรศาสตร์ จุฬาลงกรณ์มหาวิทยาลัย หลังจบการศึกษาเมื่อ พ.ศ. 2522 ได้เข้าทำงานที่บริษัทโฆษณา โอกิลวี่ แอนด์ เมเธอร์ ต่อเนื่องจนถึงปัจจุบัน
ระหว่างศึกษาที่จุฬาลงกรณ์มหาวิทยาลัย ได้แต่งเพลงร่วมกับไชย ณ ศีลวันต์ (บุตรชายของนายเชาวน์ ณ ศีลวันต์ องคมนตรี) จำนวนหลายเพลง โดยเฉพาะเพลง "ลองรัก" ได้รับการขับร้องบันทึกเสียงโดย สมเด็จพระเจ้าลูกเธอ เจ้าฟ้าจุฬาภรณ์วลัยลักษณ์ 
จันทนีย์ อูนากูล ได้ขับร้องเพลงของเธอเอง หลังจากศรีไศล สุชาตวุฒิ นำเพลง ลองรัก ของเธอไปบันทึกเสียง และเธอได้รับการติดต่อจากบริษัทอีเอ็มไอ เพื่อซื้อลิขสิทธิ์เพลงอื่นๆ แต่เมื่อผู้บริหารได้ฟังเสียงที่เธอร้อง ก็ได้ตัดสินใจที่จะออกอัลบั้มโดยให้จันทนีย์เป็นผู้ขับร้องด้วยตัวเอง
ผลงานบันทึกเสียงชุดแรก ใช้ชื่ออัลบั้ม สายชล ประกอบด้วยเพลง สายชล, ลองรัก, เธอ, นกกับรถ, Memories ได้รับความนิยมสูงสุด ได้รับรางวัลพระราชทานแผ่นเสียงทองคำ จากยอดขายสูงสุดในปี พ.ศ. 2525
"สายชล (2524)
"เธอที่แสนดี (2526)
"สายไหม (2528)
"คิดถึงบ้างไหม? (2548)
"Memories
"touch the warmth once familiar" (2551)
กะบังลม
กะบังลม ( หรือ Thoracic diaphragm) เป็นแผ่นของกล้ามเนื้อโครงร่างในร่างกายขึงอยู่ด้านล่างของซี่โครง กะบังลมกั้นระหว่างช่องอก (ประกอบด้วยหัวใจ ปอด และซี๋โครง เป็นต้น) และช่องท้อง ทำหน้าที่สำคัญในการหายใจ ในทางกายวิภาคศาสตร์กะบังลมบางครั้งอาจหมายถึงโครงสร้างแบนอื่นๆ เช่น กะบังลมเชิงกรานหรือฐานเชิงกราน (pelvic diaphragm; เช่นในโรค "กะบังลมหย่อน" ที่หมายถึงการหย่อนของฐานเชิงกรานทำให้ทวารหนัก มดลูก หรือกระเพาะปัสสาวะยื่นออกมานอกช่องคลอด) แต่โดยทั่วไปแล้วคำว่า "กะบังลม" หมายถึงกะบังลมหน้าอก สัตว์มีกระดูกสันหลังอื่นเช่นสัตว์ครึ่งบกครึ่งน้ำและสัตว์เลื้อยคลานมีกะบังลมหรือโครงสร้างคล้ายกะบังลมแต่มีลักษณะจำเพาะที่แตกต่างกันออกไป เช่น ตำแหน่งของปอดในช่องท้อง เป็นต้น
ระบบผิวหนัง
ระบบผิวหนัง () คือ ระบบป้องกันสิ่งแปลกปลอมเข้ามาในร่างกาย มีเส้นประสาทรับความรู้สึกต่างๆ
ค่าคงตัวของเลอฌ็องดร์
ค่าคงตัวของเลอฌ็องดร์ (Legendre's constant) คือค่าคงตัวทางคณิตศาสตร์ที่เกิดขึ้นจากการคาดการณ์โดยอาเดรียง-มารี เลอฌ็องดร์ เพื่อใช้วัดพฤติกรรมของเส้นกำกับของฟังก์ชันนับจำนวนเฉพาะ π("x") ซึ่งปัจจุบันทราบแล้วว่าค่าคงตัวของเลอฌ็องดร์มีค่าเท่ากับ 1
จากการพิจารณาแนวโน้มของจำนวนเฉพาะที่ทราบ ทำให้เลอฌ็องดร์คาดการณ์ว่า π("x") จะตรงตามเงื่อนไขที่ว่า
เมื่อ B คือค่าคงตัวของเลอฌ็องดร์ ในตอนแรกเขาเดาว่า B น่าจะมีค่าประมาณ 1.08366 และนำไปใช้ในทฤษฎีบทจำนวนเฉพาะโดยไม่ทราบค่าที่แน่นอนของ B
ในเวลาต่อมา คาร์ล ฟรีดริช เกาส์ ก็ได้พิจารณาแนวโน้มของจำนวนเฉพาะเช่นกัน และได้สรุปว่าค่าคงตัวดังกล่าวอาจมีค่าน้อยกว่านั้น
ชาร์ล ฌ็อง เดอ ลา วาเล-ปูแซ็ง ผู้ซึ่งพิสูจน์ทฤษฎีบทดังกล่าว (โดยไม่ได้ร่วมกับฌัก อาดามาร์) สามารถแสดงให้เห็นว่าค่าคงตัวของเลอฌ็องดร์ B มีค่าเท่ากับ 1
การหาค่าดังกล่าวทำให้ชื่อ "ค่าคงตัวของเลอฌ็องดร์" กลายเป็นอดีตไปเนื่องจากค่าของมันเป็นเพียงจำนวนธรรมดา ๆ แต่เมื่อกล่าวถึงค่าคงตัวนี้ก็มักจะหมายถึงการคาดคะเนครั้งแรกของเลอฌ็องดร์คือ 1.08366 แทน (ซึ่งไม่ถูกต้องในทางเทคนิค)
แอนดรอยด์ (แก้ความกำกวม)
แอนดรอยด์ (Android) ส่วนใหญ่หมายถึง :
แอนดรอยด์ (Android) อาจหมายถึง :
Publicly Perform"
ยานเดกซ์
ยานเดกซ์ ( - Yandex) เป็นเสิร์ชเอนจินจากรัสเซีย เริ่มก่อตั้งเมื่อปี พ.ศ. 2540 โดยในปัจจุบันเป็นเสิร์ชเอนจินที่ได้รับการนิยมมากที่สุดในรัสเซีย มีสัดส่วนการตลาด 44% มากกว่าเสิร์ชเอนจินกูเกิลที่มีสัดส่วน 34%
ชื่อยานเดกซ์ที่สะกดด้วยอักษรซีริลลิกนั้น ตัว Я อ่านว่า ยะ/ยา ซึ่งมีความหมายถึงสรรพนามบุคคลที่หนึ่งตรงกับ I ในภาษาอังกฤษ โดยคำว่า ยานเดกซ์ นั้น ล้อกับคำว่า Index ในภาษาอังกฤษที่หมายถึง ดัชนี
Nepenthes gymnamphora
Nepenthes gymnamphora ( มาจากภาษากรีก: "gymnos" = เปลือย, "amphoreus" = หม้อ) เป็นหม้อข้าวหม้อแกงลิงที่พบได้ในเกาะชวา มีความสับสนในการระบุบชนิดกับญาติใกล้ชิดของมันอย่าง "N. pectinata" และ "N. xiphioides".
* Salmon & Maulder (1995) ถือว่า "N. pectinata" เป็นชนิดเดียวกันกับ "N. gymnamphora".
Nepenthes hamata
Nepenthes hamata ( มาจากภาษาละติน: "hamatus" = ตะขอ) เป็นพืชกินสัตว์ในสกุลหม้อข้าวหม้อแกงลิง เป็นพืชถิ่นเดียวจากใจกลางเกาะซูลาเวซี ที่ๆมันเติบโตคล้ายกาฝากในป่าที่เต็มไปด้วยมอสส์
"N. hamata" มีชื่อเสียงมาจากเพอริสโตมที่พัฒนาเป็นสันสูงแล้วโค้งงอคล้ายฟันที่ปลาย ส่วนหม้อบนยืดขึ้นตามปกติและปากหม้อที่พัฒนาเป็นฟันโค้งออกไปด้านนอก
"N. hamata" จัดอยู่กลุ่มที่เรียกว่า "กลุ่ม Hamata" ซึ่งรวมถึงญาติใกล้ชิดของมันทั้ง 4 ชนิดจากบอร์เนียวและเกาะซูลาเวซี: "N. glabrata", "N. muluensis", "N. murudensis", และ "N. tentaculata"
2 รูปแบบที่เด่นของ "N. hamata" คือ: แบบธรรมดาและพันธุ์ "ขนแดง" ต้นในรูปเป็นแบบธรรมดา อีกแบบที่ค้นพบเมื่อเร็วๆนี้คือพันธุ์ที่มีขนสีแดงสนิมหรือสีน้ำตาลปกคลุมหนาแน่นที่หม้อ แต่มันยังไม่มีการจัดจำแนก
ลิ่มเซียนยี้
ลิ้มเซียนยี้ เป็นตัวละครในนิยายเรื่องฤทธิ์มีดสั้น ซึ่งแต่งโดยโกวเล้ง
ลิ้มเซียนยี้เป็นม่วยม่วยบุญธรรมของลิ้มซีอิม นางงดงามหยาดเยิ้มราวเทพธิดาจำแลงลงมา ไดชื่อว่าหญิงงามสะคราญอันดับหนึ่งแห่งแผ่นดิน
แต่เป็นความงามที่เปี่ยมด้วยยาพิษ ล่อคนหลงให้ยอมมอบชีวิตได้เลย
ท่าอากาศยานด่งเฮ้ย
ท่าอากาศยานด่งเฮ้ย () เป็นท่าอากาศยานในเมืองด่งเฮ้ย เมืองหลักของจังหวัดกว๋างบิ่ญ ประเทศเวียดนาม ใกล้แขวงคำม่วนของประเทศลาว ทางวิ่งมีขนาด 2400 x 45 เมตร สนามบินแห่งนี้สามารถจุผู้โดยสารได้ 500,000 คนต่อปี
นักล่าอาณานิคมชาวฝรั่งเศสได้สร้างลานบินขึ้นที่นี่โดยยังไม่ได้ลาดยางในช่วงคริสต์ทศวรรษ 1930 เพื่อรองรับการทำสงครามอินโดจีนครั้งที่ 1 ต่อมาเวียดนามเหนือได้พัฒนาสนามบินแห่งนี้เป็นฐานทัพเพื่อใช้ขนส่งทหารและยุทโธปกรณ์ไปโจมตีเวียดนามใต้ การปรับปรุงสนามบิน (โครงสร้างปัจจุบัน) เริ่มต้นเมื่อวันที่ 30 สิงหาคม พ.ศ. 2547 โดยมีกำหนดเปิดใช้ในปี พ.ศ. 2549 แต่มาแล้วเสร็จและเปิดใช้อย่างเป็นทางการเมื่อวันที่ 18 พฤษภาคม พ.ศ. 2551 เที่ยวบินพาณิชย์เที่ยวแรกของสนามบินแห่งนี้มาจากท่าอากาศยานนานาชาติโหน่ยบ่ายในกรุงฮานอย
ณ ปี พ.ศ. 2551 ท่าอากาศยานด่งเฮ้ยเป็นหนึ่งในสนามบินพาณิชย์สามแห่งในภูมิภาคชายฝั่งตอนกลางเหนือของประเทศ อีกสองแห่งได้แก่ ท่าอากาศยานนานาชาติฟู้บ่ายในเมืองฮเว้ (ห่างจากด่งเฮ้ยไปทางทิศใต้ 144 กิโลเมตร) และท่าอากาศยานวิญในจังหวัดเหงะอาน (ห่างจากด่งเฮ้ยไปทางทิศเหนือ 155 กิโลเมตร)
ยาซูโอะ โทกิมิตสึ
ยาสึโอะ "วูล์ฟ" โทกิมิตสึ () เกิดเมื่อ 21 พฤษภาคม พ.ศ. 2520 ที่เมืองโอกายามะ ประเทศญี่ปุ่น สถิติการชก 23 ครั้ง ชนะ 19 (น็อค 11) แพ้ 4
กุสตาโว เวรา
กุสตาโว เวรา (Gustavo Vera) นักมวยสากลชาวเวเนซุเอลา เกิดที่ ซูเลีย ประเทศเวเนซุเอลา สถิติการชก 16 ครั้ง ชนะ 9 (น็อค 7) แพ้ 7
Nepenthes truncata
Nepenthes truncata ( มาจากภาษาละติน: "truncatus" = จบทันที ) เป็นหม้อข้าวหม้อแกงลิงถิ่นเดียวของเกาะมินดาเนา ในประเทศฟิลิปปินส์ ทั่วไปจะขึ้นที่ระดับความสูง 230 และ 600 เมตรจากระดับน้ำทะเล ถ้าเป็นชนิดที่สูงจะขึ้นที่ระดับความสูงสูงกว่านั้น "N. truncata" มีลักษณะเด่นคือใบรูปหัวใจ (truncate) และหม้อขนาดใหญ่ที่อาจสูงได้ถึง 50 เซนติเมตร
วันที่ 29 กันยายน ค.ศ. 2006 ณ.ที่สวนพฤกษศาสตร์ในเมือง Lyon, ประเทศฝรั่งเศส "Nepenthes truncata" ได้ถูกถ่ายรูปหม้อที่มีซากศพของหนูอยู่ภายใน เหตุการณ์นี้เป็นครั้งแรกที่มีการบันทึกได้ว่าหม้อของ "N. truncata" สามารถดักจับสัตว์เลี้ยงลูกด้วยนมได้ นอกเหนือไปจาก "N. rajah" และ "N. rafflesiana"
สะพานเผิงหู
สะพานเผิงหู——เผิงหู, ไต้หวัน ( จีน: 澎湖跨海大桥‎ )
ยาว : 2494 ม
กว้าง : 13 ม
ปี ทำ เสร็จ : พ.ศ. 2513
เพปไทด์
เพปไทด์ ( มาจากภาษากรีก "πεπτίδια") คือสายพอลิเมอร์ของกรดอะมิโนที่มาเชื่อมต่อกันด้วยพันธะเพปไทด์ ปลายด้านที่มีหมู่อะมิโนเป็นอิสระเรียกว่าปลายเอ็น (N-terminal) ส่วนปลายที่มีหมู่คาร์บอกซิลเป็นอิสระเรียกว่าปลายซี (C-terminal) การเรียกชื่อเพปไทด์จะเรียกตามลำดับกรดอะมิโนจากปลายเอ็นไปหาปลายซี เพปไทด์ขนาดเล็กหลายชนิดมีความสำคัญในสิ่งมีชีวิต เช่น
แบล็ก &amp; ไวต์
แบล็ก & ไวต์ () เป็นวิดีโอเกมที่สร้างขึ้นโดยบริษัทไลออนเฮดสตูดิโอ () เผยแพร่โดยบริษัท อิเล็กทรอนิกอาร์ตส์ (: EA) และฟีเรียลอินเตอร์เอ็กทีฟ () เป็นเกมแบบพระเจ้าสร้างโลกเริ่มผลิตเมื่อวันที่ 25 มีนาคมค.ศ. 2001
ผู้เล่นจะทำหน้าที่เป็นพระเจ้าคอยสร้างสิ่งต่าง ๆ ขึ้นมา โดยมนุษย์ได้รับผลกระทบ นอกจากนี้ยังมีสัตว์ประหลาดซึ่งเป็นสัตว์เลี้ยงของผู้เล่นสามารถที่จะฝึกมันทำในสิ่งต่างๆที่ผู้เล่นสอนได้
รายชื่อสัตว์ประหลาดในเกมส์
ท้าวสุจริตธำรง (นาค)
ท้าวสุจริตธำรง (นาค) (10 กันยายน พ.ศ. 2355 - 26 กรกฎาคม พ.ศ. 2434) ต้นสกุลสุจริตกุล ผู้เป็นมารดาของสมเด็จพระปิยมาวดี ศรีพัชรินทรมาตา (เจ้าคุณจอมมารดาเปี่ยมในรัชกาลที่ 4) และเป็นขรัวยายของพระมเหสีในรัชกาลที่ 5 ทั้งสามพระองค์คือ สมเด็จพระนางเจ้าสุนันทากุมารีรัตน์ พระบรมราชเทวี, สมเด็จพระศรีสวรินทิราบรมราชเทวี พระพันวัสสาอัยยิกาเจ้า และสมเด็จพระศรีพัชรินทราบรมราชินีนาถ พระบรมราชชนนีพันปีหลวง
ท้าวสุจริตธำรง เกิดเมื่อวันพฤหัสบดีที่ 10 กันยายน พ.ศ. 2355 มีนามเดิมว่า "นาค" ซึ่งมีบรรพบุรุษเชื้อสายจีน และรับราชการฝ่ายในมาตั้งแต่รัชสมัยพระบาทสมเด็จพระจอมเกล้าเจ้าอยู่หัว และได้รับพระราชทานบรรดาศักดิ์เป็นนายวิเสทกลางสำรับหวานที่ ท้าวทองพยศ รับพระราชทานเบี้ยหวัด 2 ชั่ง
ท่านได้แต่งงานกับหลวงอาสาสำแดง (แตง) มีบุตรธิดารวม 9 คน (ธิดาคนที่ 1 และ 2 ถึงแก่กรรมตั้งแต่วัยเยาว์) ได้แก่
นอกจากนี้ท้าวสุจริตธำรงยังได้อุปการะธิดาของสามีที่มิได้เกิดด้วยกัน ชื่อ "สุด" เปรียบประดุจบุตรแท้ ๆ ของตน และสุดได้ติดตามสมเด็จพระปิยมาวดี ศรีพัชรินทรมาตา ซึ่งมีศักดิ์เป็นน้องสาวเข้าไปอยู่ในพระบรมมหาราชวังด้วย
ท้าวทองพยศ (นาค) ถึงแก่อนิจกรรมเมื่อวันที่ 26 กรกฎาคม พ.ศ. 2434 อายุ 79 ปี ต่อมา พระบาทสมเด็จพระจุลจอมเกล้าเจ้าอยู่หัวทรงพระกรุณาโปรดเกล้าฯ ให้เลื่อนตำแหน่งขึ้นเป็น ท้าวสุจริตธำรง มีบรรดาศักดิ์เสมอด้วยท้าวสนองพระโอษฐ์ ถือศักดินา 1000
มยุริญ ผ่องผุดพันธ์
มยุริญ ผ่องผุดพันธ์ ชื่อเล่น กิ๊ก เป็นนักแสดงชาวไทย จบการศึกษาระดับประถมศึกษาและมัธยมศึกษา จากโรงเรียนสาธิตจุฬาฯ ระดับปริญญาตรีศิลปศาสตรบัณฑิต ภาควิชาภาษาและวัฒนธรรมตะวันตก สาขาภาษาเยอรมัน ที่คณะศิลปศาสตร์ มหาวิทยาลัยธรรมศาสตร์ และปริญญาโท นิเทศศาสตรมหาบัณฑิต สาขาวารสารและสารสนเทศ ที่ คณะนิเทศศาสตร์ จุฬาลงกรณ์มหาวิทยาลัย เธอมีผลงานการแสดงที่ส่วนใหญ่รับบทเป็นนางร้ายในระยะแรก ๆ และรับบทเป็นเพื่อนนางเอกในระยะต่อมา จากนั้นจึงเริ่มผันมารับบทดีสลับไปด้วย ซึ่งก็ได้รับผลตอบรับเป็นอย่างดี โดยเฉพาะบทบาทในซิตคอมเรื่อง "เป็นต่อ" ทำให้เป็นที่จดจำของคนดูส่วนใหญ่ ปัจจุบันเป็นนักแสดงอิสระ ที่ได้รับการยอมรับด้านฝีมือการแสดงและมีผลงานการแสดงหลากหลายบทบาท
ใน พ.ศ. 2561 มยุริญได้เปิดเผยกับรายการคุยแซ่บโชว์ทางช่องวัน 31 ว่าจะขอลาบวชชีเป็นระยะเวลา 7 เดือนที่ประเทศพม่า เพื่อเรียนรู้พระธรรมให้ถึงแก่นของพระพุทธองค์ โดยมีกำหนดเข้าพิธีอย่างเป็นทางการในเดือนกรกฎาคม พ.ศ. 2561 เนื่องจากมยุริญขอเวลาในการสะสางเรื่องที่ค้างคารวมถึงทำพินัยกรรมให้บิดา มารดา และน้องสาว หากตัวเองตัดสินใจบวชต่อโดยไม่มีกำหนดลาสิกขา มยุริญได้เข้าพิธีอย่างเป็นทางการเมื่อวันที่ 26 กรกฎาคม พ.ศ. 2561 เวลา 17.00 น. ตามเวลาท้องถิ่นของประเทศพม่า ทั้งนี้การบวชชีที่ประเทศพม่า ไม่ได้มีการกำหนดสมญานามให้แม่ชีเหมือนฝั่งประเทศไทยแต่อย่างใด
ทะเลเหลือง
ทะเลเหลือง (; ; ) เป็นบริเวณทะเลทางเหนือของทะเลจีนตะวันออก ซึ่งคล้ายทะเลปิด แต่ที่จริงแล้วไม่ใช่ ทะเลเหลืองตั้งอยู่ระหว่างจีนแผ่นดินใหญ่กับคาบสมุทรเกาหลี ชื่อว่าทะเลเหลืองนี้มาจากละอองทรายซึ่งมาจากแม่น้ำเหลืองและทำให้สีของน้ำทะเลเป็นสีเหลือง
ยูกลีนา
ยูกลีนา (euglena) เป็นสัตว์เซลล์เดียวขยายพันธุ์ได้โดยวิธีแบ่งเซลล์ มีลักษณะเป็นรูปกระสวย หน้าป้าน ท้ายเรียว มีเยื่อหุ้มหนาเรียก เพลลิเคิล (Pellicle) มีช่องเปิดขนาดเล็ก เรียก ไซโตสโตม (Cytostome) เชื่อมต่อเซลล์เป็นช่องเรียก canal และ ตอนปลายจะพองออกมีลักษณะเป็นถุงเรียกว่า รีเซอวัว (Reservoir) ทั้ง canal และ resovior รวมเรียกว่า ไซโตฟาริงซ์ (Cytopharynx) โดยที่ช่วงฐานจะมีส่วนที่เรียกว่า เรียก ไคเนโตโซม หรือ เบลฟฟาโรพลาสต์ หรือ เบซอลบอดี (Kinetosome or Blepharoplast or Basal body) เป็นที่เกิดของแฟลเจลลัม โดยมี 2 เส้น เส้นยาวยื่นจากไซโตสโตม เพื่อใช้ในการเคลื่อนที่, เส้นสั้นอยู่ภายในรีเซอวัว -มีคอนแทร็กไทล์แวคิวโอลลักษณะทรงกลมอยู่ทางด้านข้างของรีเซอวัว โดยมีแวคิวโอลขนาดเล็กล้อมรอบอยู่ ทำหน้าที่รวบรวมน้ำ และกำจัดน้ำโดยการหดตัว ทาง canal ของ gullet euglena มีจุดตาสีแดง (Eye spot or Stigma) เพราะมี caroteinoid pigment granules ลักษณะเป็นรูปถ้วยอยู่ทางด้านข้างไซโตฟาริงซ์ ทำหน้าที่เป็นทางผ่านของแสงส่งไปยังอวัยวะรับความรู้สึกที่โคน flagellum ที่เรียกว่า paraflagellar body (rod) หรือ paraxonemal หรือ paraxial body เพื่อทำให้เกิดการเคลื่อนที่พัดโบกไปยังตำแหน่งของแสงที่สองมาเป็นการตอบสนองที่เรียกว่า phototaxis
ตัวของยูกลีนาเป็นสีเขียว เนื่องจากมีคลอโรพลาสต์รูป Large plated chloroplasts with the so-called double sheeted pyrenoid, that is, a pyrenoid
which carries on both plastid surfaces a watch glass shaped cup of paramylon อยู่ในไซโตพลาสซึม จัดเป็น mixotroph เพราะ เมื่ออยู่ในสภาพที่มีแสงจะดำรงชีวิตแบบ autophototroph อาหารสะสมเป็นพาราไมลอนกระจายในเซลล์ ถ้าอยู่ในสภาพที่ไม่มีแสงจะดำรงชีวิตแบบ heterotroph แบบ holozoic nutrition หรือ phagocytosis โดยคลอโรฟิลล์จะสลายไป เรียก bleached euglena หรือ mutant euglena ซึ่งอาจเกิดขึ้นเองหรือเกิดจากการชักนำ (induction) เช่น ความมืด,ยา, UV light,ความร้อน เป็นต้น พวกนี้จะแค่ protoplastid ที่ยังไม่กลายเป็น mature chloroplast แต่ถ้ากลับมาอยู่ในสภาพที่มีแสงใหม่ 4 ชั่วโมงพบยูกลีนาจะสร้างคลอโรฟิลล์ขึ้นมาใหม่โดย protoplastid มีลักษณะรูปร่างยาวขึ้นและ เริ่มเป็นชั้นของ lamellae เกิดขึ้น (lamination of chloroplast) หลังจากนั้น 72 ชั่วโมงพบว่าเหมือนกับ euglena ปรกติที่สามารถสังเคราะห์แสงได้ เรียก ปรากฏการนนี้ว่า light-dark adaptation
การสืบพันธุ์ของยูกลีนาเป็นแบบไม่อาศัยเพศ โดยการแบ่งเซลล์ตามยาวจากด้านหน้าไปยังด้านท้าย ในสภาพอากาศที่ไม่เหมาะสมยูกลีนาจะแบ่งตัวในซีสต์ โดยเซลล์หดตัวเป็นรูปกลมหุ้มด้วยเยื่อเจลลาติน (Gelationous covering) เป็นการเข้าเกราะ จากนั้นยูกลีนาจึงเริ่มแบ่งตัว ซึ่งจะได้ยูกลีนามากกว่า 1 ตัวใน 1 ซีสต์
ทองสิง ทำมะวง
ทองสิง ทำมะวง () อดีตนายกรัฐมนตรีของประเทศลาว เกิดเมื่อวันที่ 12 เมษายน พ.ศ. 2487 ที่บ้านซ่อนเหนือ เมื่องเวียงทอง แขวงหัวพัน ปัจจุบันดำรงตำแหน่งกรรมการกรมการเมืองศูนย์กลางพรรค พรรคประชาชนปฏิวัติลาว ปีที่เข้าร่วมการปฏิวัติวันที่ 18 สิงหาคม ค.ศ. 1959 วันที่เข้าร่วมพรรคอย่างสมบูรณ์วันที่ 12 กรกฎาคม ค.ศ. 1967 เป็นสมาชิกของสภาแห่งชาติลาว โดยเป็นผู้แทนราษฎรของแขวงหลวงพระบาง (เขตเลือกตั้ง 6) ดำรงตำแหน่งประธานสภาแห่งชาติระหว่าง พ.ศ. 2549-2553
วิทยาลัยเทคนิคสมุทรสาคร สถาบันการอาชีวศึกษาภาคกลาง ๕
วิทยาลัยเทคนิคสมุทรสาคร เดิมชื่อ โรงเรียนช่างไม้สมุทรสาคร ซึ่งเริ่มทำการเปิดสอนเมื่อวันที่ 17 พฤษภาคม พ.ศ. 2481 โดยเริ่มเปิดสอนในรายวิชาช่างไม้ก่อสร้าง ต่อมาได้เปลี่ยนชื่อเป็น โรงเรียนการช่างสมุทรสาคร โรงเรียนเทคนิคสมุทรสาคร และในปัจจุบันได้รับการยกฐานะขึ้นเป็น "วิทยาลัยเทคนิคสมุทรสาคร" สังกัดกองวิทยาลัยเทคนิค กรมอาชีวศึกษา กระทรวงศึกษาธิการ เมื่อวันที่ 1 เมษายน พ.ศ. 2524
ต่อมาได้รับการยกฐานะเป็น วิทยาเขตเทคนิคสมุทรสาคร โดยใช้ชื่อว่า "สถาบันอาชีวศึกษาภาคกลาง 6 วิทยาเขตเทคนิดสมุทรสาคร" และเมื่อไม่นานมานี้ ได้เปลี่ยนคำนำหน้าเป็น "สถาบันอาชีวศึกษาภาคกลาง วิทยาเขตเทคนิคสมุทรสาคร"
ปัจจุบัน (27/06/2551) เปิดสอนหลักสูตร ปวช. - ปวส. (รับผู้จบ ม.3 หรือ เทียบเท่า)
มหาวิทยาลัยเดอรัม
มหาวิทยาลัยเดอรัม () เป็นมหาวิทยาลัยในเมืองเดอรัม ประเทศสหราชอาณาจักร เริ่มมีการเรียนการสอนและความพยายามก่อตั้งมหาวิทยาลัยตั้งแต่ในสมัย กษัตริย์เฮนรี่ที่ 8 ค.ศ. 1657 โดยได้รับการสถาปนาเป็นมหาวิทยาลัยอย่างเป็นทางการในปี ค.ศ 1832 เป็นหนึ่งในมหาวิทยาลัยเก่าแก่ที่สุดของประเทศอังกฤษ (มีการเรียนการสอนมากว่า 600 ปี) รองจากมหาวิทยาลัยออกซฟอร์ด (อันดับ 1) และมหาวิทยาลัยเคมบริดจ์ (อันดับ 2) ปัจจุบันมีนักศึกษาประมาณ 15,529 คน
มหาวิทยาลัยเดอรัมได้รับการยกย่องว่าเป็นมหาลัยชั้นสูง ได้รับการจัดให้เป็นหนึ่งในมหาวิทยาลัยระดับ top ของการจัดอันดับมหาวิทยาลัยในประเทศอังกฤษอย่างสม่ำเสมอ และเป็นหนึ่งในตัวเลือกของผู้สมัครที่ต้องการเข้าศึกษาต่อที่ Oxford และ Cambridge โดยได้รับการจัดอันดับเป็นมหาวิทยาลัยแห่งปี (University of The Year) จากหนังสือ The Times Good University Guide ในปี 2005
ปัจจุบัน (ปี 2011/2012) ได้รับการจัดอันดับจาก Sunday Times University Guide 2012 ให้อยู่ลำดับที่ 3 ของมหาวิทยาลัยที่ดีที่สุดในสหราชอาณาจักร 
มีอธิการบดีคือ Sir Thomas Allen ซึ่งได้รับตำแหน่งต่อจาก Bill Bryson ในเดือนมกราคม 2012
อักษรตามหลังชื่อบัณฑิตเพื่อบอกว่าจบจากมหาวิทยาลัยเดอรัม คือ "Dunelm"
รายชื่อมหาวิทยาลัยเก่าแก่ที่สุดที่ยังเปิดสอน
รายชื่อมหาวิทยาลัยเก่าแก่ที่สุดที่ยังเปิดสอน ในบทความนี้ต้องเป็นมหาวิทยาลัยที่มีคุณสมบัติตรงตามนิยามมหาวิทยาลัย ณ วันที่ก่อตั้ง และจะต้องก่อตั้งก่อน พ.ศ. 2043 (ตรงกับรัชสมัยของสมเด็จพระรามาธิบดีที่ 2 หลังสถาปนากรุงศรีอยุธยามาแล้ว 150 ปี) และจะต้องมีการเรียนการสอนอย่างต่อเนื่องโดยไม่ได้หยุดกิจกรรมอย่างสำคัญมาถึงปัจจุบัน
เนื่องจากการให้ปริญญาสำหรับการศึกษาขั้นสูงในประวัติศาสตร์ที่ผ่านมาเกิดขึ้นในยุโรปและตะวันออกกลางเป็นส่วนใหญ่ และนิยามมหาวิทยาลัยสมัยใหม่หมายถึงสถานศึกษาที่มีความสามารถในการให้ปริญญา มหาวิทยาลัยเก่าแก่ที่มีคุณสมบัติตรงนิยามสมัยใหม่ดังกล่าวจึงอยู่ในยุโรปหรือ ตะวันออกใกล้ แต่หากขยายนิยามให้กว้างขึ้นรวมไปถึงมหาวิทยาลัยโบราณที่เดิมไม่ได้มีการให้ปริญญาในขณะนั้นแต่ให้ในปัจจุบันด้วยแล้ว รายชื่อนี้อาจมีมากขึ้นโดยรวมไปถึงสถาบันอื่นๆ ทั้งในยุโรปและส่วนอื่นของโลกอีกหลายมหาวิทยาลัย
สุดท้าย แม้ด้วยบทบัญญัติของมหาวิทยาลัยต่างๆ ในยุโรปก็ยังมีข้อโต้เถียงเล็ก ๆ น้อย ๆ เกี่ยวกับการกำหนดว่ามหาวิทยาลัยใดกันแน่ที่เป็นมหาวิทยาลัยของแผ่นดินใหญ่ยุโรป มหาวิทยาลัยโบโลญญาที่เกิดก่อน มหาวิทยาลัยปารีสเป็นมหาวิทยาลัยที่ก่อตั้งโดยนักศึกษาที่รวมตัวกันหาครูผู้สอน ในขณะที่มหาวิทยาลัยปารีสก่อตั้งโดยคณะผู้สอนแล้วจึงหานักศึกษามาเรียน บางแห่ง (โดยเฉพาะมหาวิทยาลัยปารีส) ก็ยังพยามยามอ้างว่าตนเองเริ่มต้นด้วยการเป็นมหาวิทยาลัยแท้มาแต่ต้น แต่ก็ยังเป็นที่ยอมรับกันโดยทั่วไปว่ามหาวิทยาลัยโบโลนาตั้งขึ้นก่อนมหาวิทยาลัยปารีส การศึกษาเมื่อเร็วๆ นี้พบว่ามีกิจกรรมต่างๆ ในลักษณะของมหาวิทยาลัยได้มีมาแล้วตั้งแต่ พ.ศ. 1621 (ก่อนสถาปนากรุงสุโขทัย 170 ปี) ซึ่งหมายความว่ามหาวิทยาลัยแห่งแรกของยุโรปอาจเป็นมหาวิทยาลัยซาลามังกา () ซึ่งเก่าแก่มากกว่าทั้งสองมหาวิทยาลัยที่กล่าวมาแล้ว
- ข้อถกเถียง/ข้อขัดแย้ง: "เกี่ยวกับการนิยามคำว่า "มหาวิทยาลัย" ซึ่งรวมถึงความสามารถในการประสาทปริญญาในสาขาต่างๆ ที่กว้างขวางนั้น การจัดประเภทของสถาบันการเรียนรู้ที่เก่าแก่มาก เช่นมหาวิทยาลัยโบราณที่มีความติอเนื่องถึงปัจจุบันที่นับเป็นเรื่องที่เป็นปัญหาโต้เถียงกันได้มาก ตัวอย่างเช่น ถ้าขยายนิยามในกว้างขึ้นให้รวมไปถึงสถาบันดึกดำบรรพ์ที่ไม่ได้ให้ปริญญาในตอนแรกแต่เป็นโรงเรียนศาสนาที่เข้มงวดมาเป็นเวลานับศตวรรษ หรือที่หายไปโดยปราศจากร่องรอยเป็นเวลานานมานับได้แล้ว การจัดกลุ่มประเภทอาจรับได้ในบางแง่มุมก็จริงแต่ก็ไม่เป็นที่ยอมรับในวงกว้าง”
ประเทศในยุโรปส่วนใหญ่มีมหาวิทยาลัยมาก่อน พ.ศ. 2043 หลังจากนี้จึงได้แพร่หลายในในประเทศต่างๆ ทั่วโลก:
วันที่แน่นอนที่นับเป็นวันเริ่มต้นดำเนินการของมหาวิทยาลัยมักไม่ชัดเจน และมักมีความแตกต่างกันไม่น้อยจากตำนานที่ตกทอดกันมา หรือจากวันที่ "สถาบันบรรพบุรุษ" (สถาบันเดิมก่อนเป็นมหาวิทยาลัย) ก่อตั้ง ตัวอย่างเช่น การที่เป็นที่ยอมรับโดยทั่วไปในปัจจุบัน ได้แก่วันก่อตั้งของมหาวิทยาลัยออกซฟอร์ดที่ไม่แน่นอน ซึ่งอาจอยู่ระหว่างช่วงกลางตอนปลายของคริสต์ศตวรรษที่ 12 ก็ได้ อย่างไรก็ตาม เป็นที่เห็นกันได้ว่าวิทยาลัยที่มีฉันทานุมัติให้ใบปริญญาตรีได้ด้วยตนเองจริงๆ ได้แก่มหาวิทยาลัยเก่าของอเมริกันซึ่งนับเป็นมหาวิทยาลัยสมัยใหม่แล้ว และถ้านับโดยเงื่อนไขอย่างยุโรป, วิทยาลัยฮาร์วาร์ดได้รับอำนาจเป็นมหาวิทยาลัยเมื่อ พ.ศ. 2185 มหาวิทยาลัยเพนซิลเวเนียเป็นมหาวิทยาลัยแรกที่เรียกตัวเองว่า “มหาวิทยาลัย” แต่ทั้งฮาร์วาร์ดหรือมหาวิทยาลัยยุคอาณานิคม 7 แห่ง () ในสมัยนั้น ไม่มีแห่งใดที่จะมีขนาดและหลากหลายเท่ามหาวิทยาลัยในยุโรปในยุคนั้น มหาวิทยาลัยอเมริกันแห่งแรกที่เปิดการสอนระดับบัณฑิตศึกษาและให้ปริญญาเอกได้แก่มหาวิทยาลัยเยลเมื่อ พ.ศ. 2403
น้ำมันก๊าด
เคโรซีน () ในประเทศไทยเรียกว่า น้ำมันก๊าด เป็นไฮโดรคาร์บอนในรูปแบบของเหลวที่เผาไหม้ได้ ทำมาจากปิโตรเลียม มักใช้เป็นเชื้อเพลิงทั้งในอุตสาหกรรมและบ้านเรือน ชื่อมาจากภาษากรีก เคโรส () ที่แปลว่าไข (wax) โดย Abraham Gesner ผู้เป็นทั้งนักธรณีวิทยาและนักประดิษฐ์ชาวแคนาดาได้จดทะเบียนเครื่องหมายการค้าเมื่อ พ.ศ. 2397 ต่อมาได้กลายเป็นเครืองหมายการค้าสามัญ (generic trademark) บางครั้งอาจสะกดว่า kerosine ในการใช้เชิงวิทยาศาสตร์และอุตสาหกรรม
สุดสาคร (ภาพยนตร์)
สุดสาคร เป็นภาพยนตร์ไทย ออกฉายเมื่อวันที่ 30 พฤศจิกายน พ.ศ. 2549 กำกับโดย ไกรสร บูรณ์สิงห์ และ ประสบความสำเร็จ
นาค (ภาพยนตร์การ์ตูนไทย)
นาค เป็นภาพยนตร์การ์ตูนไทย กำกับโดย ณัฐทพงศ์ รัตนโชคสิริกูล ออกฉายเมื่อ 3 เมษายน พ.ศ. 2551 ทำรายได้รวม 10 ล้านบาท
สกูบี้ดู! คลาสสิคครีปเคเปอรส์
สคูบี้-ดู! คลาสสิก คลีป เคเปอร์ เป็นเกมส์บนเครื่อง นินเทนโด 64 และ เกมส์บอยคัลเลอร์ สร้างมาจากการ์ตูนของฮานน่า-บาเบร่าเรื่อง "สกูบี้-ดู" ออกจำหน่ายเมื่อวันที่ 3 พฤศจิกายน พ.ศ. 2543 ในแต่ละห้องหรือส่วนใดส่วนหนึ่งของห้องจะแสดงมุมกล้องแบบไม่เคลื่อนที่ เมื่อผู้เล่นเดินผ่าน
ตัวเกมจะติดตามแช้กกี้และสกูบี้-ดู ซึ่งพวกเขาต้องหาเบาะแสและชิ้นส่วนกับดักเพื่อผ่านด่าน โดยมีเฟร็ด,เวลม่า,และแดฟนี่ช่วยพวกเขา
เมื่อแช้กกี้กลัวมากๆ เขาจะออกจากพื้นที่นั้นและผู้เล่นจะต้องเริ่มเล่นพื้นที่นั้นใหม่ ความกล้วอาจจะมาจากสิ่งของ เช่น การเปิดหีบมัมมี่ หรือ อันตรายต่างๆ เช่นการถูกไดโนเสาร์ที่ขยับได้กัด "ความกล้า"สามารถหาได้จากการหาอาหารกินในโรงอาหารหรือหาขนมสกูบี้ที่วางอยู่ตามพื้น
ความคุ้นเคยกับการ์ตูนจะช่วยผู้เล่น ตัวอย่างเช่น ผู้เล่นจะต้องหลบภายในภาพวาดสองมิติเพื่อหลบหนีจากเหล่าวายร้าย
เหล่าวายร้ายในเกมนี้จะมาจากการ์ตูน ได้แก่ อัศวินดำ ปีศาจหิมะ แม่มดหมอผี และราชาปีศาจ(เป็นวายร้ายที่พบได้เฉพาะในเกมนี้)
เอนโดเดิร์ม
เอนโดเดิร์ม (endoderm) เป็นหนึ่งใน germ layer ที่สร้างขึ้นระหว่างการเกิดเอ็มบริโอของสัตว์ เกิดจากเซลล์เดินทางเข้าด้านในผ่านอาร์เคนเทอรอน (archenteron; ส่วนเจริญเป็นทางเดินอาหาร) เกิดเป็นชั้นด้านในของแกสตรูลา ซึ่งจะพัฒนาไปเป็นเอนโดเดิร์ม
ในระยะแรกเอนโดเดิร์มประกอบด้วยชั้นเซลล์แบนๆ ซึ่งต่อมาจะมีรูปทรงกระบอก (columnar) เนื้อเยื่อชั้นนี้จะสร้างเป็นเนื้อเยื่อบุผิวของท่อทางเดินอาหารทั้งหมด ยกเว้นส่วนปาก และคอหอย และส่วนปลายของไส้ตรง (ซึ่งดาดโดยส่วนหวำของเอ็กโทเดิร์ม) นอกจากนี้ยังสร้างเป็นเซลล์บุของต่อมทั้งหมดที่เปิดออกสู่ท่อทางเดินอาหาร รวมทั้งตับและตับอ่อน; เนื้อเยื่อบุผิวของท่อหู (auditory tube) และโพรงหูส่วนกลาง (tympanic cavity) ; ท่อลม, หลอดลม, และถุงลมภายในปอด, กระเพาะปัสสาวะ, และส่วนของท่อปัสสาวะ; ฟอลลิเคิลของต่อมไทรอยด์และต่อมไทมัส
เอ็กโทเดิร์ม
เอ็กโทเดิร์ม (ectoderm) เป็นเนื้อเยื่อแรกที่ปกคลุมพื้นผิวของร่างกาย เกิดขึ้นมาเป็นชั้นแรกและอยู่ชั้นนอกสุดของ germ layer
กล่าวโดยทั่วไป เอ็กโทเดิร์มเจริญไปเป็นระบบประสาท, หนังกำพร้า, และส่วนนอกของระบบปกคลุมร่างกาย
ในสัตว์มีกระดูกสันหลัง เอ็กโทเดิร์มแบ่งออกเป็น 3 ส่วน คือ external ectoderm (หรือ surface ectoderm) , นิวรัล เครสต์ (neural crest) , และนิวรัล ทูบ (neural tube) ซึ่งสองอันหลังนี้เรียกรวมกันว่า นิวโรเอ็กโทเดิร์ม (neuroectoderm)
ลาทรงช์
ลาทรงช์ () เป็นเมืองในประเทศฝรั่งเศส ตั้งอยู่ในเขตจังหวัดอีแซร์ในแคว้นโรนาลป์ ประชากรของเมืองนี้เรียกว่า ชาวทรงชัว (les Tronchois)
บุญชู ไอ-เลิฟ-สระ-อู
บุญชู ไอ-เลิฟ-สระ-อู หรือ บุญชู 9 เป็นภาพยนตร์ไทย โดยค่ายไฟว์สตาร์โปรดักชั่น กำกับโดย บัณฑิต ฤทธิ์ถกล ที่ได้นักแสดงภาคเก่าอาทิ สันติสุข พรหมศิริ, จินตหรา สุขพัฒน์, ซูโม่เจี๊ยบ วัชระ ปานเอี่ยม, ซูโม่กิ๊ก เกียรติ กิจเจริญ, นฤพนธ์ ไชยยศ, กฤษณ์ ศุกระมงคล, ซูโม่ตุ๋ย อรุณ ภาวิไล, ซูโม่เอ๋ เกรียงไกร อมาตยกุล มาร่วมแสดง อีกทั้งยังได้นักแสดงหน้าใหม่มารับเป็นบทลูกๆ อย่าง อาร์ตี้-ธนฉัตร ตุลยฉัตร, สายป่าน-อภิญญา สกุลเจริญสุข, ว่าน-รัชชุ สุระจรัส, ซาร่า-นลินธารา โฮเลอร์, แก๊ปเปอร์-วรฤทธิ์ นิลกลม และ ฐา-กิตติ์ลภัส กรสุทธิ์ไรวรรณ ออกฉายวันที่ 28 สิงหาคม พ.ศ. 2551
บุญโชค เป็นลูกชายของบุญชูและโมลี ซึ่งถูกให้บวชเณรตั้งแต่เด็ก โดยบุญโชคตั้งใจจะให้บวชไปเรื่อยๆจนเป็นพระ แต่โมลีอยากให้ลูกเข้าเรียนและใช้ชีวิตปกติมากกว่า จึงแอบสึกเณรโดยไม่บอกบุญชูและส่งเข้ากรุงเทพ เพื่อฝากให้กลุ่มเพื่อนเก่าช่วยดูแล
เมื่อบุญโชคมาถึงกรุงเทพ ก็ถูกหลอกมอมยาโดยเด็กหญิงสองคน และปลดทรัพย์ไปหมด โชคดีที่ได้กลุ่มเพื่อนๆใหม่คือนิ้ง (อภิญญา สกุลเจริญสุข) ลูกสาวของนรา หยอน (รัชชุ สุระจรัส) ลูกชายของหยอย ประพาฬ (วรฤทธิ์ นิลกลม) ลูกชายของประพันธ์ และแอ่น (นลินธารา โฮเลอร์) เพื่อนของนิ้ง ช่วยดูแล โดยอาศัยอยู่ด้วยกันระหว่างที่บุญโชคมาอยู่กรุงเทพและอ่านหนังสือเตรียมสอบ
วันหนึ่งขณะที่กำลังไปเที่ยวห้างสรรพสินค้ากัน บุญโชคสังเกตเห็นพิม (กิตติ์ลภัส กรสุทธิ์ไรวรรณ) ซึ่งเป็นพี่สาวของเด็กสองคนที่มอมยาตนเอง กำลังหลอกเอาเงินจากชายวัยกลางคนอยู่ จึงออกไล่ตามและเกิดเรื่องวุ่นๆขึ้น สุดท้ายบุญโชคได้เก็บภาพถ่ายเขากับพิมตอนที่ชุลมุนกันอยู่ในตู้ถ่ายสติ๊กเกอร์ไว้ได้ จึงออกตามหาและได้ทราบว่าพิมกับน้องสาวสองคนนั้นไม่มีพ่อแม่ ต้องหาเลี้ยงตนเอง แต่บุญชูและเพื่อนๆก็ไม่เห็นด้วยที่พิมใช้วิธีการหลอกลวงคนอื่น
ในวันสอบ ก่อนที่บุญโชคจะเข้าห้องสอบนั้นเอง พิมซึ่งมาสอบเหมือนกันก็ถูกแกงค์นักเลงคุมถิ่นจับตัวไปเนื่องจากเข้าไปหากินในพื้นที่ บุญโชคจึงทิ้งการสอบและตามไปช่วย ในตอนที่กำลังจะถูกทำร้าย กลุ่มเพื่อนๆของบุญโชคก็ตามมาช่วย และเกิดชุลมุนขึ้นตามระเบียบ สุดท้ายจึงช่วยกันหนีจากแกงค์นักเลงมาได้ และพิมกับน้องสาวก็ได้รับความช่วยเหลือจากทางสังคมสงเคราะห์ ช่วยเหลือเรื่องการศึกษาและที่อยู่อาศัยในที่สุด
ส่วนบุญโชคที่ไม่ได้เข้าสอบ จึงเดินทางกลับบ้านนอกไปหาพ่อแม่ และได้รับคำปลอบว่าจะเรียนอะไรก็ได้ ขอให้เป็นคนดี เรื่องสอบเอาไว้ปีหน้าก็ยังไม่สาย เรื่องจึงจบลงด้วยดี
"บุญชู ไอ-เลิฟ-สระ-อู" ออกฉายเมื่อวันที่ 28 สิงหาคม พ.ศ. 2551 เข้าฉาย 4 วันทำเงินได้ 15.52 ล้านบาท รวมในสัปดาห์แรกเปิดตัวด้วยรายได้ที่ 16.1 ล้านบาท ทั้งๆ ที่จากกระแสน่าจะทำได้เกิน 20 ล้านบาทเป็นอย่างน้อย ทำรายได้รวม 50 ล้านบาท
นรา จากผู้จัดการออนไลน์ พูดถึงบุญชูภาคนี้ว่า "เรื่องราวว่าด้วยการผลัดเปลี่ยนตัวละครจากรุ่นหนึ่งสู่อีกรุ่นหนึ่ง โดยมีตัวละครเดิมๆ ในวัยพ่อแม่ คอยประคับประคองดูแล อย่างไรก็ตาม ความเปลี่ยนแปลงนั้น มีเพียงแค่โอนถ่ายภาระในการเล่าเรื่องมายังตัวละครอีกรุ่น แต่บุคลิกและอารมณ์ต่างๆ โดยรวมแล้ว ยังคงมีเสน่ห์ของ “บุญชู” ในแบบดั้งเดิมอันเป็นที่คุ้นเคย"
ซูว์แรน
ซูว์แรน () เป็นเมืองในจังหวัดโอดแซน (Hauts-de-Seine) ในแคว้นอีล-เดอ-ฟร็องส์ (Île-de-France) ตั้งอยู่ในชานเมืองด้านตะวันออกของกรุงปารีส (Paris) บนฝั่งซ้ายของแม่น้ำแซน (Seine)
ดิจิมอนฟรอนเทียร์
ดิจิมอนฟรอนเทียร์ () () เป็นภาพยนตร์อนิเมะซีรีส์อันดับที่ 4 ของดิจิมอน ผลิตโดย โตเอะแอนิเมชัน ฉายเมื่อวันที่ 7 เมษายน ค.ศ. 2002 จนถึงวันที่ 30 มีนาคม ค.ศ. 2003 ทางสถานีโทรทัศน์ ฟูจิทีวี มีจำนวนตอนทั้งหมด 50 ตอน และตอนพิเศษทางภาพยนตร์อีก 1 ตอน
ในชุด ภาพยนตร์การ์ตูนโทรทัศน์ดิจิตอลมอนสเตอร์ยังมี ดิจิมอนแอดเวนเจอร์, ดิจิมอนแอดเวนเจอร์ 02 , ดิจิมอนเทมเมอร์ , ดิจิมอนเซฟเวอร์ส และ ดิจิมอนครอสวอร์ส
สำหรับในประเทศไทยได้ออกอากาศเมื่อวันที่ 28 มีนาคม - 18 กันยายน พ.ศ. 2547 ทาง โมเดิร์นไนน์ทีวี ในช่วงของโมเดิร์นไนน์การ์ตูน เวลา 09.30-10.00 น.